பின்னால் கண்ணாடியின் இடைவெளியினூடே விரல் நுழைத்து இமை விளிம்பில் துளித்த கண்ணீரைத் துடைத்துக் கொண்டு பாசம் நெஞ்சில் அடைக்க , " உங்கம்மா மாதிரி நீயும் ரொம்ப புத்திசாலியாயிருக்கே... பாவம் , அவதான் இருந்து அனுபவிக்கக் குடுத்து வைக்கல்லே... நீ நல்லா படிக்கிறியா ?... நல்லா படிச்சிக் கெட்டிக்காரனா ஆகணும் " என்று தொடர்பில்லாத வாக்கியங்களைச் சிந்தினார். அவர் கழுத்தை நெருடியவாறு வாயிலிருந்த முந்திரிப் பருப்பைக் கன்னத்தில் ஒதுக்கிக்கொண்டு " தாத்தா , தாத்தா... " என்று கொஞ்சுகின்ற குரலில் அழைத்தான் தம்பையா. " என்னடா